НАРОДНО ЧИТАЛИЩЕ“ХАДЖИ НАЙДЕН ЙОВАНОВИЧ-1935Г“с.Юнаците общ. Пазарджик

e-mail: [iovanovich@abv.bg](mailto:iovanovich@abv.bg) тел. 0887-084-112

ОТЧЕТ ЗА ДЕЙНОСТТА ПРЕЗ 2019Г.

**I ОСНОВНИ ПРИОРИТЕТИ НА ЧИТАЛИЩНАТА ДЕЙНОСТ**

-Насочени са към обогатяване на културния живот в селото и общината

-издирване и съхранение на традициите на българския фолклор

-възпитаване и утвърждаване на националното самосъзнание и културната идентичност

-осигуряване на достъп до информация и комуникации

**II ЦЕЛИ И ЗАДАЧИ**

* Обогатяване на културния живот ,социалната и образователната дейност в селото.
* Утвърждаване на народното ЧИТАЛИЩЕ като общодостъпен център за библиотечно и информационно обслужване на населението.
* Изграждане и развиване на ценностната система у децата и младежите
* Разширяване на сътрудничеството между читалищата в общината
* Повишаване на ролята на читалището в социалната и културната интеграция на ромското население.

**III ОСНОВНИ ДЕЙНОСТИ:**

**1.Библиотечна дейност**

Основни цели:

-Поддържане и обогатяване на библиотечния фонд

-Увеличаване броя на читателите и съответно на посещенията в библиотеката

-Организиране на мероприятия по повод бележити дати и годишнини,съобразени с празничния календар.

-Сътрудничество с местната власт, с местния Бизнес, ОУ“Христо Ботев“ и ЦДГ „Юначе“,пенсионерския клуб и църковното настоятелство.

-Предоставяне на компютърни и интернет-услуги

-Работа по проекти

**IV МЕРОПРИЯТИЯ ЗА РЕАЛИЗИРАНЕ НА ПОСТАВЕНИТЕ ЦЕЛИ:**

1.Библиотечната дейност е една от най-важните функции на читалището. Библиотекаря избира и закупува необходимите библиотечни документи ,като се съобразява с читателското търсене Обработва и ги предоставя за ползване от читателите. През 2019 г. в библиотеката постъпиха 213 библиотечни документи.Библиотекаря подрежда кътове и витрини по повод бележити дати и годишнини, организира срещи . Библиотеката продължава инициативата „Прочети и предай другиму“.Включва се в „Голямото четене“,“Деца четат на деца“ С учениците от началния курс един път седмично четем приказки. Запознаваме ги с изтъкнати детски автори-Ангел Каралийчев , Елин Пелин, Николай Райнов , Чичо Стоян , Астрид Линдгрен, Братя Грим,

С навлизането на новите технологии компютрите са необходимост в работата на библиотекаря. Библиотеката ни получи от фондация“Възраждане на българските села“4 компютърни конфигурации с инсталирана програма“Уча се“ с които осигуряваме достъп до информация на потребителите.

Учениците имат възможност да намират необходимата им информация за учебния процес.

Работим съвместно с ОУ“Христо Ботев“ ,като се съобразяваме с техните нужди. Подготвяме заедно тържества по различни поводи, съобразявайки се с календарния план на читалището.По повод деня на народните будители представихме презентация „Гордея се,че в моето село е роден един от първите пътни книжари,книгоиздател и книго-разпространител- Хаджи Найден Йованович“

Съвместна дейност развиваме с ЦДГ“Юначе“. По наш сценарий посрещаме Баба Марта, Първа пролет, 24 май, Деня на детето, Дядо Коледа. Децата посещават библиотеката. Заедно четем приказките на Братя Грим,Ханс Кристиян Андерсен, Ран Босилек.

По повод Коледно-новогодишните празници в ДГ“Юначе“ гостуваха актьори от КДТ“К.Величков „ гр. Пазарджик. Децата гледаха с интерес.

С клуб“краезнание“ продължаваме да събираме снимков материал свързан с историята на селото. който сканирахме и ще предоставим за ползване от потребителите.Записахме наши обичаи и местни песни, с които Групата за изворен фолклор сепредставя на фолклорните фестивали и печели медали.

Обогатихме етнографски кът и имаме още експонати, на които търсим място.

В библиотечната дейност ни помагат доброволци. Имаме и много дарения от книги, с които обогатяваме библиотечния фонд.

Библиотеката спечели проект „Българските библиотеки съвременни центрове за четене и информираност 2019г“ на стойност 1118лв и 139 библиотечни единици.

Развитие на любителското художествено творчество.

През отчетния период в читалището работят -Група за изворен фолклор“Хаджилийка“, ТФ -„Тракийско злато“, Дервишовска група, Клуб“Краезнание“и Кръжок по художествено слово.

Групата за изворен фолклор“Хаджилийка“ работи за съхраняване и разпространяване на местния фолклор, обичаи и традиции. По наш сценарий и с участието на „Хаджилийка“ и „Тракийско злато“ проведохме - Деня на родилната помощ, Ден на самодееца, Баба Марта , 8-ми март, Първа пролет, Великден, празника на селото ни- Спасовден, Ден на християнската младеж и семейство, и Коледа.

През 2019г. ГИФ„Хаджилийка“ взе участие в IV фолклорен фестивал „Пъстър, цветен Гергьовден“ с. Попинци 2019г,където спечели сребърен медал, в „21-ви Международен фестивал за античен фолклор с. Дорково 2019г“,  *в IV-ти Национален фолклорен събор на „Св.Константин“ 2019г.*

*По покана на ансамбъл“Македонка “гр. Охрид „Хаджилийка“ участва във фестивала „ Охридското слънце“.*

*През м.октомври ГИФ „ Хаджилийка“ участва в Празник на картофа с . Равногор и в Коледно-новогодишното тържество на читалището в с. Росен.*

ГИФ „Хаджилийка“ взе участие и в Пролетните фолклорни празници на гр. Пазарджик на Цветница.

Художествен ръководител е Иванка Консулова и корепетитор Росица Атанасова и на тъпана Георги Стойчев.

Танцова формация „Тракийско злато“ с ръководител Емил Иванов взема участие във всички мероприятия на читалището-

Международния ден на жената , Празника на селото- Спасовден, Денят на православната християнска младеж и семейство и Коледно-новогодишно тържество.

През 201г. ТФ“Тракийско злато“ участва в .IV-ия Национален фолклорен събор на „Свети Константин“ 2019г,Международния фолклорен фестивал в Република Черна гора и Международния фестивал“Фолклорни пътеки“с. Брезница.

На 22.12.2019г. организирахме благотворителен концерт в подкрепа на Георги Арнаудов. Съорганизатори на концерта са Емил Иванов- ръководител на ТФ“Тракийско злато“ и Иванка Консулова- ръководител на ГИФ“Хаджилийка“.

В концертната програма участваха танцовите състави при

читалищата на с. Паталеница, Семчиново,ТФ“Пендар“,

ТФ“Тракийско злато“ ,ръководени от Емил Иванов и певческите състави на читалищата от с. Величково с ръководител Емилия Апостолова и ГИФ „Хаджилийка“ с ръководител Иванка Консулова.

Към читалището има Дервишовска група, която всяка година взема участие на Дервишовден/Сирни заговезни/.

Участниците в групата се обличат в маскарадни костюми, обхождат селото и се събират на озвучения площад. Този празник е последния преди започване на активния сезон за селско-стопанска дейност.

Жителите и гостите на селото са нетърпеливи да видят дервишите. Всеки иска да бъде докоснат от тях,за да има успешна година. Жури оценява костюмите и ги награждава. Организационна дейност-

Провеждаме заседания на Настоятелството, на които приемаме годишните планове ,текущи задачи и плановете по повод на предстоящите мероприятия.

5.Партньори

Партньори в работата ни са :Отдел Култура гр.Пазарджик, Фирма“Брокс 2003““, З.Д.“Евроинс“гр.Пазарджик, Клуб за спортни ни танци“Импулс“,В-к“Знаме“,Телекабел, Младежки дом гр. Пазарджик Вокална академия- Сийка Вълчева и Младежки театър- Александър Братоев.

Настоятелството подържа връзка с местната власт, местния бизнес, ОУ“Христо Ботев“ ЦДГ“Юначе“ ,Здравна служба Юнаците,Църковното настоятелство.

6.Финансиране –

През 2019 в читалището ни работят секретар и –библиотекар.

Държавната субсидия за 2019 е 28.600лв. От Общинския бюджет получихме финансова подкрепа в размер на 2400лв транспортни разходи за участието на ГИФ“Хаджилийка“ и ТФ“Тракийско злато“ . на фестивалите в Охрид-Р.Македоноя и Р.Черна гора

В дейността си Н.Ч.“Х.Найден Йованович-1935г.“ се ръководи от нормативните документи-ЗНЧ, Наредба за опазване на библиотечните фондове и Закона за счетоводството. Стремим се да изпълняваме основните и текущите планове,изготвени на базата на тези нормативни документи. Осъществените през годината мероприятия доказват това. Най-важният фактор в нашата работа са потребителите . Мероприятията ни са насочени към тях и техните потребности. Оценката за изпълнението им е отношението на хората към институцията читалище.

Мероприятията на читалището се посрещат с голям интерес от потребителите ,което доказва ,че работата на читалището през 2019г е много добра.

Читалищните работници със своето отговорно отношение към работата и компетентността си са в състояние да работят още по-целенасочено за съвременното развитие на читалищната дейност. Това зависи не само и единствено от желанието на работещите в читалището, но и от активното съдействие на потребителите в с.Юнаците.

Читалището е мястото , където се съхранява и популяризира българската култура и ние всички-читалищни работници,партньори и потребители –заедно трябва да милеем за нашето читалище.

с.Юнаците Секретар читалище:Иванка Трайкова

27.01.2020г.